Source: http://politeia.org.ro/stiri-revista-presei/revista-presei-14-februarie/60877/
Timestamp: 2019-04-19 01:17:50+00:00
Document Index: 17919978

Matched Legal Cases: ['ICCJ ', 'CCR ', 'CCR ', 'Articolul 4', 'Articolul 4', 'CSM ', 'CCR ', 'articolul 7', 'articolul 6', 'articolul 7']

Revista Presei –14 februarie. “Am „devastat” Franța și Germania. Urmează întreaga lume.” | PoliteiaWorld
Home » Stiri / Revista Presei	» Revista Presei –14 februarie. “Am „devastat” Franța și Germania. Urmează întreaga lume.”
Revista Presei –14 februarie. “Am „devastat” Franța și Germania. Urmează întreaga lume.”
14/02/2019 Autor desy.demeter Categorii: Stiri / Revista Presei
Buna dimineata intr-o zi de joi, 14 februarie! Joi în sudul extrem al țării vor mai persistă unele înnorări, îndeosebi în prima parte a zilei, însă numai cu totul izolat vor mai cădea unele precipitații mixte slabe. Dimineață, pe fondul degajării cerului de nori, temperaturile vor coborî în depresiunile din estul Transilvaniei până spre valori de -20…-15 grade Celsius. Vântul va suflă moderat în Moldova și Bărăgan, tare în Dobrogea (cu rafale de până la 70-80 de km/h așteptate în zona litorală) și mai mult slab în restul teritoriului. Maximele termice vor urcă la prânz până spre -3…2 grade în Transilvania și Maramureș, 1-5 grade în Banat și Crișana (cu cele mai ridicate valori așteptate în vestul județului Arad), 3-7 grade în Oltenia, Muntenia și Dobrogea și -1…3 grade în Moldova. În Capitală, cerul va fi parțial noros iar temperaturile vor fi cuprinse între 6˚C — Min: 1˚C. Vântul va sufla ușor, cu 9 km/h dinspre V. Pe timpul zilei, șansele de precipitații vor fi de 35%. Pe timpul nopții, în București sunt așteptate ninsori, cantitățile de precipitații nedepășind 1L/m². Vântul va sufla cu o putere de 12 km/h dinspre NE, iar temperaturile vor coborâ până la 1°C.
Sefa Inaltei Curti vrea sa recuze 4 judecatori din CSM, pe motiv de ostilitate si antepronuntare Presedintele Inaltei Curti de Casatie si Justitie (ICCJ), Cristina Tarcea, a recuzat, miercuri, patru judecatori din Consiliul Superior al Magistraturii (CSM) pe motiv de ostilitate si antepronuntare, in ceea ce priveste actiunea disciplinara declansata de Inspectia Judiciara la adresa ei. Cristina Tarcea s-a prezentat la CSM, unde Sectia pentru judecatori in materie disciplinara a discutat actiunea exercitata de IJ. La plecare, sefa ICCJ a declarat ca a facut o cerere de recuzare pe numele Liei Savonea (sefa CSM), Evelinei Oprina, Nicoletei Tint si Gabrielei Baltag. Intrebata de jurnalisti despre motivele recuzarii, Tarcea a explicat ca respectivele ar fi avut o atitudine “ostila” fata de ea in legatura cu modalitatea de alcatuire a completurilor de cinci judecatori de la instanta suprema. “Pentru motive de ostilitate manifesta in ceea ce priveste presedintele Inaltei Curti, pentru motive de sustinere neconditionata a conducerii Inspectiei Judiciare, atitudinea dumnealor determinand si numirea de catre Executiv a conducerii Inspectiei Judiciare, lucru de neacceptat intr-un stat de drept, si pentru motive de antepronuntare. Acestea s-au antepronuntat cu ocazia diferitelor sedinte pe care le-am avut in vederea organizarii completurilor de cinci judecatori pentru anul 2018 si 2019, ca urmare a deciziei Curtii Constitutionale”, a aratat magistratul. Integral: http://www.ziare.com
Procurorul general, nemulţumit de bugetul alocat de coaliţia PSD-ALDE, solicită 27 de milioane de euro în plus: E nevoie de bani pentru operaţionalizarea Secţiei pentru magistraţi şi pentru expertiza din dosarul 10 August Procurorul general al României, Augustin Lazăr, a depus la Parlament mai multe amendamente la proiectul de buget şi solicită alocarea în plus a aproape 27 de milioane de euro pentru parchete, DNA şi DIICOT. Lazăr solicită 5,4 milioane de euro pentru angajarea a 50 de poliţişti la DIICOT, a 66 de auditori de justiţie, 25 de tineri procurori, 18 specialişti în percheziţii informatice şi 9 grefieri. De asemenea, procurorul general solicită suplimentarea fondului de flagrant de la DNA şi DIICOT cu aproape 850.000 de euro şi încă 1,6 milioane de euro pentru „cheltuieli judiciare”, precum plata expertizelor, cum este cea din dosarul 10 August. În cazul violenţelor jandarmilor asupra civililor paşnici, procurorii militari au dispus efectuarea unei „expertize fizico-chimice asupra substanțelor cu efect iritant lacrimogen folosite de forțele de ordine în cursul intervenției”. Şeful Ministerului public solicită aproape 10 milioane de euro pentru construcţia sediilor DIICOT şi ale parchetelor de pe lângă Judecătoriile Moineşti şi Mangalia şi parchetelor de pe lângă Tribunalele Dâmboviţa şi Galaţi. De subliniat că, potrivit procurorului general Augustin Lazăr, DIICOT plăteşte 58.000 de euro lunar chirie pentru sediul central din Calea Griviţei. Lazăr cere aproape 360.000 de euro şi pentru „utilaje şi echipamente” pentru Secţia pentru investigarea infracţiunilor din Justiţie (SIIJ). La capitolul bugetar „bunuri şi servicii”, procurorii solicită suplimentarea cu peste 4 milioane de euro pentru Secţia de anchetare a magistraţilor. Integral: https://www.g4media.ro
Tinerii magistrați îl desființează pe Tudorel Toader pe limba lui la contestația în anulare – argumente academice și norme UE Trei asociații de magistrați semnează o scrisoare publică în care demontează motivele invocate de ministrul justiției, Tudorel Toader, pentru adoptarea ordonanței de urgență privind contestația în anulare. Tinerii magistrați îi dau o replică ministrului Toader referitoare la conținutul scrisorii pe care acesta i-a transmis-o recent vicepreședintelui Comisiei Europene, Frans Timmermans. Semnatarii scrisorii sunt membrii Forumului Judecătorilor, Mișcarea pentru Apărarea Drepturilor Procurorilor și Inițiativa pentru Justiție, care, în ultima vreme, s-au remarcat prin pozițiile lor publice împotriva încălcării de către Ministerul Justiției a normelor statului de drept. Cei de la Forumul Judecătorilor, de pildă, au ajuns la Curtea Europeană de Justiție cu solicitarea de a se pronunța în privința statutului pe care îl au recomandările Comisiei Europene pentru justiția românească…. Scrisoarea magistraților este redactată în termenii teoriei științifice de drept și abundă în cazuistică și recomandări ale celor mai înalte foruri europene în materie de drept – Comisia de la Veneția, CEDO și Curtea Europeană de Justiție, cele care stabilesc cum funcționează legislația și practica judiciară pe întregul teritoriu al UE. Asta, în condițiile în care, în intervențiile sale, Tudorel Toader, profesor de drept penal, face apel adesea la normele științifice….Cele trei asociații de magistrați plasează în capul listei de argumente încălcarea, prin adoptarea unei ordonanțe care redeschide procesele definitive, a ceea ce în drept se numește „securitatea raporturilor juridice”, care este o componentă esențială a statului de drept, așa cum este definită de Comisia de la Veneția și respectată peste tot pe teritoriul UE. „Încrederea în sistemul judiciar și statul de drept se bazează, într-o măsură definitorie, pe respectarea principiului securității raporturilor juridice, care impune, la rândul său, respectarea puterii de lucru judecat, în sensul că deciziile definitive pronunțate de jurisdicțiile naționale nu mai pot fi repuse în discuție, cu excepția evidentă a posibilității de a sesiza o instanță internațională cu privire la încălcarea unei obligații a cărei respectare poate forma obiectul unui control în aria sa de competență”, se arată într-un document al Comisiei de la Venezia.„Or, este de remarcat că interesul persoanelor judecate definitiv de completurile Înaltei Curți de Casație și Justiție apreciate de Curtea Constituțională a fi fost nelegal constituite este unul individual, privat, ce nu poate justifica instituirea unei măsuri reparatorii cu caracter general și în detrimentul părților civile, ce pot pierde eventualele beneficii financiare acordate ca despăgubire pentru prejudiciul cauzat prin comiterea infracțiunii, urmare a pronunțării unei potențiale soluții contrare de achitare”, se arată în scrisoare….Magistrații folosesc două exemple ale CEDO pentru a demonstra că judecătorii de la Strasbourg au decis deja că nu se șterg prejudiciile, pentru că asta ar defavoriza părțile vătămate, și nu se rejudecă procese finalizate prin sentințe definitive.Scrisoarea celor trei asociații de magistrați demontează și argumentul lui Tudorel Toader, preluat din decizia CCR, potrivit căreia completurile de cinci judecători au fost constituite ilegal începând cu 2014, de la data adoptării noilor Coduri penale. Magistrații arată că au existat cazuri la CEDO în care cei care au reclamat alcătuirea completelor de cinci judecători au pierdut. Ce a decis CEDO? „Admițând chiar existența unei constituiri a completului ce nu s-ar fi realizat de o manieră aleatorie, conform cerințelor legii, în absența altor elemente susceptibile să indice o lipsă de imparțialitate a judecătorilor din compunerea acestuia, nu se poate statua în sensul unei încălcări a cerințelor art. 6 din Convenție” . În al treilea rând, este atacat și argumentul lui Tudorel Toader referitor la „sufocarea CEDO”, care ar urma să fie asaltată de condamnații pentru corupție din România, nedreptățiți la alcătuirea completurilor de cinci judecători. Aici, asociațiile tinerilor magistrați vin cu cifre. Integral: https://romania.europalibera.org
Odiseea “Fara penali” continua: 4.446 de dosare au fost inregistrate la CCR, dar numarul semnaturilor ramane un mister deocamdata Marti seara, tarziu, s-a incheiat operatiunea de predare-primire la CCR a celor aproape 1 milion de semnaturi adunate in campania pentru initiativa cetateasca “Fara penali in functii publice”, dar numarul exact al celor valide nu va fi cunoscut decat atunci cand Curtea va pronunta o decizie, adica in cel mult 60 de zile de acum inainte, conform Constitutiei. Misterul se prelungeste in ciuda faptului ca, potrivit legii, tabelele cu semnaturi au trecut deja prin doua filtre – cel al primarilor si cel al Camerei Deputatilor – ambele marcate de numeroase piedici si scandaluri. Mai mult, exista suspiciuni ca la Camera Deputatilor, condusa de Liviu Dragnea, s-ar fi incercat chiar stoparea intregului demers si nu numai prin acea nota trimisa catre Biroul Permanent din care lipseau 300.000 de semnaturi valide, ci, conform unor surse, chiar s-a vehiculat ipoteza ca urma ca la CCR sa nu fie trimise toate semnaturile necesare pentru continuarea procedurii, pentru ca ulterior, eventual, sa se dea vina pe un angajat care a uitat ca mai erau cutii si intr-o alta incapere, angajat care ar fi fost sanctionat disciplinar. Reamintim ca in cazul initiativei sustinute de Coalitia pentru Familia Traditionala toate etapele procedurale, inclusiv strangerea de semnaturi, au fost parcurse in viteza si in cea mai mare liniste posibila. Integral: http://www.ziare.com
Kovesi va fi audiata in Comisia LIBE pe 26 februarie. Noi mesaje de sustinere vin din Parlamentul European Dupa ce viceliderul Grupului PPE din Parlamentul European, Esteban Gonzalez Pons, a anuntat ieri sprijinul grupului pentru Laura Codruta Kovesi la functia de sef al Parchetului European, azi, si coordonatoarea PPE din Comisia pentru libertati civile a Parlamentului European si-a aratat sustinerea pentru procurorul roman. Astfel, Roberta Metsola, coordonatoarea Grupului PPE din Comisia LIBE – decidenta in procesul de numire a sefului Parchetului European – a tranmis ca o considera pe Laura-Codruta Kovesi favorita pentru aceasta pozitie datorita CV-ului si determinarii candidatei, se arata intr-un comunicat al europarlamentarului Siegfried Muresan, remis miercuri Ziare.com.”Grupul PPE este ferm pentru sustinerea unui procuror-sef european calificat si respectat, care va trebui sa conduca lupta impotriva fraudei la bugetul UE si pentru interesul financiar al Uniunii Europene, in ansamblu. Comisia LIBE va intervieva acum cei trei candidati listati pentru acest post in cadrul unei audieri speciale care va avea loc in aceasta luna. Intr-o nota personala, trebuie sa recunosc ca CV-ul si determinarea Laurei-Codruta Kovesi o fac favorita pentru acest post. De fapt, ea s-a plasat deja pe primul loc dupa selectia facuta de un panel special. Astept cu nerabdare sa am ocazia de a discuta despre acest rol cu doamna Kovesi si cu ceilalti doi candidati”, a declarat Mersola. Integral: http://www.ziare.com
PSD nu renunta la OUG privind revizuirea sentintelor: Ne intoarcem la o justitie de tip sovietic? Partidul Social Democrat a transmis, miercuri, ca nu renunta la ordonanta pentru revizuirea sentintelor definitive date de completurile de la Inalta Curte de Casatie si Justitie. Formatiunea transmite pe pagina sa de Facebook ca ordonanta trebuie data, pentru ca celor condamnati le-a fost incalcat “un drept fundamental”.”Celor care inca sustin ca Guvernul nu ar trebui sa dea OUG pentru reinstituirea drepturilor fundamentale incalcate in procesele conduse de completele ilegale de la Inalta Curte le punem in vedere urmatorul fragment din Art. 47 din CARTA EUROPEANA A DREPTURILOR FUNDAMENTALE A UNIUNII EUROPENE: Orice persoana are dreptul la un proces echitabil, public si intr-un termen rezonabil, in fata unei instante judecatoresti independente si impartiale, CONSTITUITA IN PREALABIL PRIN LEGE. Deci daca acele complete de la Inalta Curte nu au fost constituite prin respectarea legii, cum confirma Curtea Constitutionala, vorbim de incalcarea unui drept fundamental. Ce facem in aceasta situatie? Mai tinem cont de drepturile fundamentale sau ne intoarcem la o Justitie de tip sovietic?”, este mesajul transmis de PSD. Integral: http://www.ziare.com
Banca Centrala Europeana: Guvernul Romaniei nu ne-a consultat cu privire la “taxa pe lacomie”, desi era obligat prin tratatul UE sa o faca Printr-o scrisoare, Banca Centrala Europeana (BCE) ii atrage atentia ministrului Eugen Teodorovici ca Guvernul Romaniei a incalcat legislatia europeana prin modul in care a impus taxa pe lacomie…..“Draga domnule Teodorovici, Banca Centrala Europeana (BCE) a fost informata ca, pe data 28 decembrie 2018, Guvernul Romaniei a adoptat Ordonanta de Urgenta (OUG) 114/2018. Prin intermediul Capitolului IV al acesteia, se introduce o noua taxa pe activele bancare. OUG 114/2019 a intrat in vigoare pe 29 decembrie 2018. Potrivit Articolului 127 (4) si 282 (5) din Tratatul privind functionarea Uniunii Europene (TFUE) si Articolului 2 (1) din Decizia Consiliului (Uniunii Europene – n.red.) 98/415/EC din iunie 1998 – privind consultarea Bancii Centrale Europene de catre autoritatile nationale in legatura cu proiectele de acte normative – autoritatilor nationale li se cere sa consulte BCE cu privire la orice proiect de act normativ din aria sa de competenta si, in particular, cu privire la (modificari de – n.red.) reguli aplicabile institutiilor financiare in masura in care influenteaza stabilitatea financiara a unor institutii si piete. In concordanta cu Articolul 4 din Decizia Consiliului (Uniunii Europene – n.red.) 98/415/EC, BCE ar trebui consultata intr-o faza rezonabila (a intocmirii proiectului de lege – n.red.) care sa permita autoritatilor initiatoare sa tina cont de recomandarile BCE inainte sa ia decizii de substanta. BCE nu a fost consultata de guvernul roman inainte de adoptarea si intrarea in vigoare a OUG 114/2018. BCE nu a fost consultata nici pe parcursul intocmirii proiectului de OUG 114/2018. Mai mult chiar, OUG 114/2018 nu a fost insotita de niciun studiu de impact, iar riscul ca adoptarea acesteia sa afecteze stabilitatea sistemului bancar nu poate fi exclus. In context, BCE considera ca – in conditiile in care nu au consultat BCE – autoritatile romane nu au respectat legislatia care le obliga la consultare si au incalcat prevederile Articolelor 127 (4) si 282 (5) din Tratatul privind functionarea Uniunii Europene (TFUE) si Articolul 4 al Deciziei Consiliului (Uniunii Europene – n.red.) 98/415/EC. Integral: http://www.ziare.com
BNR: ​​Contul curent al balanţei de plăţi a înregistrat în 2018 un deficit de aproape 9,5 miliarde de euro Contul curent al balanţei de plăţi a înregistrat în 2018 un deficit de aproape 9,5 miliarde de euro, față de cele 5.9 miliarde din 2017, a anunțat miercuri Banca Centrală. În structură, balanţa bunurilor a consemnat un deficit mai mare cu 2 628 milioane euro, balanța serviciilor a înregistrat un excedent mai mic cu 102 milioane euro, balanța veniturilor primare a înregistrat un deficit mai mare cu 322 milioane euro, iar balanța veniturilor secundare un excedent mai mic cu 394 milioane euro. Potrivit datelor transmise miercuri rata serviciului datoriei externe pe termen lung a fost 20,7% în 2018, comparativ cu 25 la sută în anul 2017. Gradul de acoperire a importurilor de bunuri şi servicii la 31 decembrie 2018 a fost de 4,9 luni, în comparaţie cu 5,4 luni la 31 decembrie 2017. Integral: https://economie.hotnews.ro
Am „devastat” Franța și Germania. Urmează întreaga lume „Facem istorie”, ne-a asigurat ministrul de Finanțe, Eugen Teodorovici, referindu-se la bugetul pe 2019 al României. PIB și veniturile la buget au crescut cu 25% față de anul 2016. România „devastează”, pardon devansează, țări puternice din UE, precum Franța și Germania. Iar anul 2019 va fi „anul investițiilor”. Asta după ce, în 2017, am avut „investiții masive”, iar în 2018, am depășit și acest prag, majorând investițiile cu 42% față de 2017. În decembrie 2016, înainte de alegerile parlamentare, când erau încă în plină campanie electorală, social-democrații promiteau, de pildă, că demarează proiectele a opt spitale regionale și a spitalului republican Carol Davila. Promisiunea avea să fie reluată în programul de guvernare: „Peste 50.000 de noi locuri de muncă vor fi create în domeniul sănătate, prin cele 9 mari spitale construite până în 2020, dar şi prin deblocarea tuturor posturilor de medici din toată ţara şi scoaterea lor la concurs”. Ce s-a ales de promisiune? După discuții încrucișate Vâlcov-Crețu-Ștefănescu-Plumb – pe marginea întrebării atragem bani de la UE sau convine mai mult un parteneriat public-privat? – ministrul Sorina Pintea a fost trimisă să anunțe că se va mai discuta despre spitale regionale de abia după 2021 încolo. Lucrurile stau asemănător și cu alte promisiuni. Construirea a 2.000 de școli și 2.500 de creșe și grădinițe, de exemplu, despre care vorbea Guvernul PSD-ALDE la aprobarea bugetului pe 2017. Ce s-a făcut? Ministerul Educației arăta, la începutul acestui an, că în 2017 s-ar fi finalizat lucrările la 40 de grădinițe, iar în 2018, la încă opt grădinițe. Finalizarea podurilor Cernavodă și Borcea, invocată și ea la momentul adoptării bugetului pe 2017, este acum, după doi ani, încă în stadiul depunerii aplicației de finanțare. Cât despre sutele de kilometri de autostradă și drumuri naționale reabilitate, nici nu mai are rost discuția. La fel despre căminele pentru studenți (au fost începute doar șase, dar nici unul nu a fost finalizat) sau miile de apartamente ce trebuiau construite. De altfel, mai niciuna dintre promisiunile mari de investiții ale Guvernelor PSD-ALDE nu s-a materializat. Integral: https://www.digi24.ro
Alti 8 impostori lucreaza in spitale din toata tara: Inca activeaza si pun viata oamenilor in pericol Continua sa iasa la iveala cazuri de persoane care activeaza in sistemul medical public fara sa aiba pregatirea necesara. Colegiul Fizicienilor Medicali din Romania a descoperit opt persoane fara pregatirea necesara care practicau profesia de fizician medical. Acestia erau ingineri mecanici, bioingineri sau chimisti, insa activau ca fizicieni medicali. Printre atributiile si responsabilitatile acestora se numara calculul dozei de radiatie administrate bolnavilor de cancer, intocmirea individuala a planului de tratament si calibrarea calitatii aparaturii de radioterapie, iar faptul ca ei nu au pregatirea necesara pune in pericol viata pacientilor, dar si a personalului medical.”In cadrul Colegiului Fizicienilor Medicali au solicitat inscrierea in calitate de membru, pentru a induce in eroare, sa spunem, autoritatile competente, un numar de 3-4 persoane, dar din statisticile noastre, am depistat un numar de opt persoane care practica profesia de fizician medical fara o pregatire in fizica medicala. Cu toate ca legea le explica foarte clar care sunt procedurile de recunoastere a unei diplome. Daca este obtinuta in alt domeniu decat fizica medicala, dumnealor nu au parcurs pasii respectivi si au obtinut acreditari fie cu complicitatea unor angajati ai unor institutii publice in care si-au fluturat hartiile pe la diversi angajatori, au practicat profesia sau practica in continuare profesia de fizician medical, fie ca este inginer mecanic, chimist, inginer, bioinginer”, a declarat Marin Bodale, vicepresedintele Colegiului Fizicienilor Medicali din Romania, pentru Digi24. El a adaugat ca sunt si persoane din afara tarii in aceasta situatie si in cazul carora “nu avem o recunoastere clara din partea autoritatilor statului, in care sa spuna: da, poate sa practice aceasta profesie sau nu”. Integral: http://www.ziare.com
Aurul, banii și parlamentarii. Topul bogaților din Casa Poporului „Averea” cumulată a parlamentarilor, formată din venituri, bani puși deoparte, investiții și acțiuni la diverse firme, dar și din bijuterii și artă, se ridică la aproximativ 87 de milioane de euro, arată o analiză Europa Liberă bazată pe cele mai recente declarații de avere. Ana Birchall, vicepremier în Guvernul PSD, este de departe cel mai bogat parlamentar din România – 23 de milioane de euro, pe care îi are în investiții nepublice în străinătate. După vicepremierul Birchall, la mare distanță se află Remus Borza, acum independent, cu doar puțin peste 3 milioane de euro. Printre cei mai bogați parlamentari se numără și social-democrații Tit Liviu Brăiloiu sau Eugen Bejinariu, liderul ALDE ,Călin Popescu Tăriceanu, liberalii Ion Ștefan, Valeria Schelean sau Iancu Caracotă, dar și Robert Turcescu, de la PMP. Europa Liberă a realizat trei clasamente: în funcție de economii și investiții, de venituri și de bunuri de valoare, după cum reiese din cele mai recente declarații de avere…..Cele mai mari venituri anuale – 10,9 milioane de euro – le-au avut parlamentarii PSD. Astfel, fiecare parlamentar PSD a avut, în medie, venituri de aproape 50.000 de euro. Ei sunt urmați, la mică distanță, de grupul PNL, care a acumulat venituri de 9,5 milioane de euro în cel mai recent an declarat. Statistic vorbind, fiecare parlamentar liberal a avut însă venituri de două ori mai mari decât ale social-democraților – 102.220 de euro pe an. Parlamentarii cu cele mai mici venituri sunt cei din grupul minorităților. Ei au cumulat venituri de aproape 548.000 de euro. Ca medie pe cap de parlamentar, cele mai mici venituri revin însă USR, cu aproximativ 30.000 de euro pe an.Economiile și investițiile celor 465 de parlamentari sunt de două ori mai mari decât veniturile, ajungând la aproape 56 de milioane de euro. Cu alte cuvinte, parlamentarul mediu, din statistici, are puși deoparte, fie în depozite și conturi bancare, în fonduri de pensii sau de investiții, fie în acțiuni pe bursă sau în firme, aproape 120.000 de euro. Și la acest capitol, parlamentarii PSD conduc detașat clasamentul, cu economii și investiții cumulate de aproape 36 de milioane de euro. Ei sunt urmați de PNL, care a strâns peste 7 milioane de euro și de reprezentanții ALDE, cu 4,25 milioane de euro. Un parlamentar PSD are în medie 164.000 de euro în economii și investiții, în timp ce cei de la ALDE au în medie 137.000 de euro. Cel mai slab la acest capitol stau parlamentarii de la minorități și de la UDMR. Integral: https://romania.europalibera.org
Va urez o zi linistita! (@Desy)
30 Raspunsuri la Revista Presei –14 februarie. “Am „devastat” Franța și Germania. Urmează întreaga lume.”
Tzepelica14/02/2019 at 09:10
Ce se intampla acum cu LCK este rezultatul intalnirii de la Belgrad dintre Ghita, Andronic si Gusa.
Sunt instrumentele lui Dragnea, unii din motive de razbunare, altii doar pentru o punga cu galbeni.
Ca si judecatoresele de la CSM, care doar executa planul.
Mafia pesedista din justitie intrece orice inchipuire.
Probabil ca ultimul punct il constituie arestarea.
Mircea Rusu14/02/2019 at 09:11
Reiau aici o întrebare din postarea de ieri:
Nu cunosc procedura penală, in speță cum si când trebuie sa te prezinți la parchet dacă ești invitat.
Nu te poți prezenta mai devreme? Să spunem cu 2-3 zile?
Asta că să închizi gura celor care vor striga că fugi de justiție…
mar14/02/2019 at 09:25
Nu, în citație se precizează ora și locul unde trebuie să te prezinți. Într-o altă zi ”da”.
Mircea Rusu14/02/2019 at 09:30
Mi se pare destul de restrictiv… NU e o incalcare a drepturilor mele fundamentale obligatia de a fi la o anumita ora, intr-un anumit loc? Si asta fara a avea o decizie a unui judecator? Decizie de orice fel…
Cetatean14/02/2019 at 10:14
asa este. convocarea la Parchet e una, in fata instantei e alta.
GIO vor miza totul pe Adina Florea, caci stiu ca la instanta nu au sanse aproape deloc.
mar14/02/2019 at 09:43
Bingo! Guiță fugarul este artizanul sesizării. Măi să fie, un fugar are crezare și prioritate. – ””Este un dosar din decembrie 2018, deschis după o sesizare a lui Sebastian Ghiță. E o anchetă în curs de desfășurare, în care vor fi respectate drepturile tuturor persoanelor implicate și, în primul rând, se va respecta legea”, a declarat, joi dimineață, Adina Florea, care nu a vrut să facă alte comentarii, invocând ancheta în curs.”
https://www.hotnews.ro/stiri-esential-22973369-adina-florea-kovesi-audiata-sectia-anchetare-magistratilor-urma-unei-sesizari-lui-sebastian-ghita-primul-rand-respecta-legea.htm
Cetatean14/02/2019 at 10:01
Nu stiu daca ati fost pe faza aseara, cu exceptia lui @mar, insa aseara am trimis un material juridic dens si sper sa ajunga pana la cele mai inalte niveluri ale UE, si cand spun cele mai inalte ma refer chiar la cele mai inalte. Sper sa aflu in cateva zile daca a ajuns si va dau de stire. Asta ca sa nu credeti ca, in perioada in care nu scriu pe blog, stau degeaba 😀
Acuzatiile la adresa lui Kovesi au ca scop decredibilizarea ei in ochii europenilor, caci GIO stiu ca europenii sunt sensibili la “acuzatii” oficiale si e pretextul perfect sa se spuna inainte de voturile oficiale, ca LCK are o vulnerabilitate si nu este un candidat ireprosabil si de aceea Romania nu o sustine.
Fiti atenti ca fufa lui Toader e capabila de cele mai mari marsavii, mergand pana la cererea de arestare. Din fericire, sectia de procurori a CSM nu va aproba:
https://www.digi24.ro/stiri/actualitate/justitie/sectia-speciala-pentru-magistrati-cere-arestarea-a-doi-fosti-procurori-dna-1064300
Si inca ceva legat de LCK. Credeti ca Guvernul ii va propune, in speta de la CEDO, o intelegere amiabila? 😀 Haide de! Insa Guvernul nu stie ca plangerea ei e beton armat, cred ca sunt macar 3 capete de plangere pe care CEDO poate gasi ca Laurei Kovesi i s-au incaclat de catre CCR drepturi fundamentale (accesul la justitie – articolul 7, judecarea de catre un tribunal constituit conform legii – articolul 6, fapta de care este acuzata nu este prevazuta in lege – articolul 7 Conventia CEDO; )
Paganel14/02/2019 at 11:23
Mulțumiri pentru munca titanică depusă! ☺
Doamne ajută! ☺
Cetatean14/02/2019 at 11:48
Salut. Aflu in cateva zile daca a meritat sau nu. Am decis sa imi pun la bataie toate resursele mentale si fizice, chiar si in situatiile in care sansele sunt infime, dar mai mari decat zero.
Daca ei joaca pe mize mari, amaratii ca mine pot juca pe mize si mai mari.
Livio14/02/2019 at 12:02
Tocmai am trimis o mica donatie. Spor si nu va lasati!
Cetatean14/02/2019 at 12:22
Multumesc mult, in numele doamnei @Desy. Ea singura gestioneaza dimensiunea financiara a blogului.
desy.demeter14/02/2019 at 15:26
Livio 🙂 Multumim si va mai asteptam.
Nicalau14/02/2019 at 12:07
Multumesc pentru ceea ce faci Cetatean.Cozile de topor din justitie o sa aiba un loc special rezervat in iad pentru ceea ce au facut si fac de cand GIO le arata directia de urmat
Cetatean14/02/2019 at 12:23
No problem. Vorba lui Sora: in rirmul asta, la anul nu mai avem alegeri libere.
cedric14/02/2019 at 12:56
Dragul meu @cetatean,
ne stim de ani buni, intotdeauna te-am apreciat pentru calitatile de bun roman pe care le ai.
Au fost multe situatii grele in care tu ai stat alaturi de Theophyle, ai dat idei si speranta.
De data asta, declar deschis ca am ajuns la disperare si nu mai vad nici o iesire din inclestarea asta bezmetica in care a cazut tara,
Sa-ti dea Dumnezeu sanatate pentru efortul pe care il faci si sa ai succes. Eu am renuntat si sa mai scriu aici, nu mai am cuvinte.
Citesc fel de fel de grozavii pe care le pun la cale tradatorii astia de neam si ma ingrozesc.
Nimic nu mai este imposibil.
Iti multumesc ca ai aparut pe blog sa ne dai iar speranta. Macar stim ca cineva nu se lasa. Si sper sa fie multi.
Cetatean14/02/2019 at 13:25
draga @Cedric, asa este, am facut si regretatul Theophyle si eu ce am putut.
Insa de data asta te asigur ca eu vad inca iesiri din inclestare, si nu una, ci doua. La una am lucrat deja, la alta voi lucra cat de curand.
Ba chiar te rog sa scrii, caci asa ne mai descarcam (si tu, si noi) si evitam seintimentul de manunchi de spice rupte, pe care vor PSD-istii sa ni-l insufle.
Nu suntem spice separate, suntem uniti toti de aceleasi idealuri. Si vremurile comunismului nu se vor mai intoarce niciodata, chiar daca unii asta vor. Locul rebuturilor istorice e in iad si la lada de gunoi, iar lupta lor e una pe care nu au cum sa o castige, finalmente, chiar daca asta dau impresia ca pot face.
Si sa stii ca nu am lucrat singur, mai cunosc inca niste oameni mai destepti ca mine cu care am lucrat si tin legatura, pentru cauze drepte 🙂
Diana14/02/2019 at 12:48
dada14/02/2019 at 11:02
„ Am primit tot felul de mailuri din partea reprezentatilor guvernului socialist de la Bucuresti, cu diverse motive pentru care nu o sustin pe candidata din Romania. O voi lasa pe ea sa raspunda la aceste intrebari, dar pana la urma ceea ce astept este obiectivitate. Mai ales atunci cand un guvern are un comportament anti-democratic, din orice tara ar fi, trebuie sa fie ascultate cu atentie toate partile.”
(guvern socialist ?!!!)
„atunci cand un reprezentant al unui guvern se refera la o persoana, la cineva care s-a manifestat critic la adresa Puterii – asa cum ar trebui sa fie permis in orice societate democratica-, folosind etichete de genul “tradator” sau “dusman al statului”, aceasta este o tactica de tip fascist”
http://www.ziare.com/laura-codruta-kovesi/parchet-european/coordonatorarea-ppe-din-comisia-libe-tactica-guvernului-roman-in-cazul-kovesi-este-de-tip-fascist-de-neacceptat-interviu-1549705
Cetatean14/02/2019 at 12:45
LCK are face bine sa se gandeasca la miscare de replica:
Plus recuzarea procurorului (Decizia 625/2016)
https://www.ccr.ro/files/products/decizia_625.pdf
Tzepelica14/02/2019 at 12:48
Sa speram ca cei de la Bruxelles nu baga capul in nisip.
cedric14/02/2019 at 13:08
Pana la ora asta, nu stiu sa fii dat vreun semn cei de la Bruxelles!
Deocamdata vad ce scrie Tapalaga si ma ingrozesc:
“E posibil ca Florea să forțeze o măsură de reținere, de arestare, sperând să obțină de la instanță măcar un control judiciar care să o țină pe Kovesi în țară și să-i facă imposibilă deplasarea la Bruxelles.”
https://www.g4media.ro/anchetarea-lui-kovesi-pasul-decisiv-catre-republica-borfasilor.htm
Tzepelica14/02/2019 at 13:09
Ce spuneam dimineata, la 9:10.
Tzepelica14/02/2019 at 13:00
Se anunta miting de sustinere pt. LCK.
Maine, in PV.
Acu` sa vedem cati se aduna!
Tzepelica14/02/2019 at 13:12
Incep sa curga recompensele:
“Adina Florea a obținut punctaj maxim în urma interviului susținut, joi, pentru ocuparea postului de procuror cu funcție de execuţie din cadrul Secţiei pentru investigarea infracţiunilor din justiţie, anunță Antena3. De asemenea, s-au calificat Mihaiela Iorga Moraru, Marin Nicolae, Puiu Zarafina, Sorin Iașinovschi.”
stefan6014/02/2019 at 13:24
Degeaba ai fost campion in tenis , avansat ofiter la apelul bocancilor, decorat si mare sustinator PSD.
Cind esti prost , esti prost. Nimic nu poate suplinii saracia intelectuala.
http://m.hotnews.ro/stire/22973802
Acum e si asta e ” penal”. Oficial.
Mircea Rusu14/02/2019 at 13:33
Citesc aici că parchetul a clasat deja cauza in speta plângerii făcute de Ghiță: https://m.adevarul.ro/news/eveniment/plangerea-ghita-codrutei–kovesi-fost-preluat-dosarul-procurorul-adina-florea-1_5c652334445219c57e21e070/index.html
Dacă a fost clasată cauza cum este ea repusă pe rol de altă structură de procurori?
cedric14/02/2019 at 13:45
In republica lui Dragnea , totul e posibil. Chiar si cercetarea unui procuror, fost sef la DNA, la reclamatia unui infractor care fuge de justitie!
Cetatean14/02/2019 at 13:47
e alta acuzatie, formal vorbind, nju aceeasi.
stefan6014/02/2019 at 13:52
Astia reediteaza persecutile din RPR , ulterior RSR.
Daca scapai din lagarul de munca , puscaria lor unde nu aveai ” norocul” sa crapi ucis de mandri sefi cu carnet rosu , erai urmarit toata viata.
Anchetat periodic , impiedicat sa ocupi o functie in baza pregatirii profesionale .
Astia fac exact ce au facut ” profesorii” lor cu dosatele distruse ca sa nu stim ce criminali a reciclat Iliescu cu FSN lui.
Coincidenta , intamplare , mama si tata actualului PSD si ALDE.
Astia sint in stare de orice. Inclus omorul .
Dictatura in totala ofensiva.
postare 9 (@cedric, ai un raspuns mai sus)
http://politeia.org.ro/editoriale/abuzatilor-europa-nu-e-teleorman/60883/
« Abuzaților, Europa nu e Teleorman!
Revista Presei –13 februarie. “România, între țările cu “democrații defecte” »